ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0678/98 υποβολή: Antoni Gutiιrrez Dνaz (GUE/NGL) προς την Επιτροπή (10 Μαρτίου 1998)

Θέμα: Όροι αναβάθμισης της ειδικότητας των ισπανών τεχνολόγων μηχανικών σε σύγκριση με άλλες περιπτώσεις

Για ποιό λόγο η Επιτροπή προβάλλει στην περίπτωση του κ. Vicente Alonso Morales, υποψηφίου στο γενικό διαγωνισμό COM/A/1047 (ΕΕ C 145 Α, της 13.5.1997) απαίτηση που δεν περιλαμβάνεται στο κείμενο της προκήρυξης, ήτοι να κατέχει τίτλο σπουδών πενταετούς φοίτησης;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-0635/98, E-0636/98, E-0637/98, E-0638/98, E-0639/98, E-0640/98, E-0641/98, E-0642/98, E-0643/98, E-0644/98, E-0645/98, E-0669/98, E-0670/98, E-0671/98, E-0672/98, E-0673/98, E-0674/98, E-0675/98, E-0676/98, E-0677/98, E-0678/98, E-0679/98, E-0724/98, E-0725/98, E-0726/98, E-0727/98 και E-0728/98 (21 Απριλίου 1998)

Η Επιτροπή θεωρεί ότι τα βασικά στοιχεία των πληροφοριών που ζητεί το αξιότιμο μέλος του Κοινοβουλίου βρίσκονται στις απαντήσεις που δόθηκαν από την Επιτροπή στις γραπτές ερωτήσεις E-2749/97 της κ. Garcia Arias ((ΕΕ C 82 της 17.3.1998. )) και E-4186/97 της κ. Dόhrkop ((ΕΕ C 304 της 2.10.1998, σελ. 15. )). Συνεπώς, η Επιτροπή παρακαλεί το αξιότιμο μέλος να ανατρέξει στις εν λόγω απαντήσεις στις οποίες εκθέτει τη γενική στάση της όσον αφορά τα διπλώματα που δίνουν πρόσβαση στην κατηγορία A/LA της ευρωπαϊκής δημόσιας διοίκησης και, ειδικότερα, όσον αφορά τα διπλώματα των ισπανών τεχνολόγων μηχανικών.

Η ορθή μετάφραση του «diploma universitario» στα γερμανικά είναι «abgeschlossenes Hochschulstudium» και η έκφραση αυτή παρουσιάζεται στην προκήρυξη του διαγωνισμού COM/A/1047 (97/C 145 A/02) που δημοσιεύτηκε στην Επίσημη Εφημερίδα. Εξάλλου και σχετικά με την ερώτηση για τους διαγωνισμούς COM/A/720 και COM/A/721, η Επιτροπή καλεί το αξιότιμο μέλος να ανατρέξει στην απόφαση του Δικαστηρίου της 3ης Μαρτίου 1994 στην υπόθεση Τ-82/92 (Cortιs Jimιnez κατά Επιτροπής).

Η Επιτροπή εφιστά την προσοχή του αξιότιμου μέλους στο γεγονός ότι ο υποψήφιος του διαγωνισμού COM/A/104 υπέβαλε προσφυγή η οποία πρωτοκολλήθηκε στη γραμματεία του Πρωτοδικείου την 1η Δεκεμβρίου 1997, με αριθμό υπόθεσης Τ-299/97. Κατά συνέπεια, η Επιτροπή δεν δύναται να απαντήσει δεδομένου ότι στο παρόν στάδιο διεξάγεται δικαστική διαδικασία.
ΓΡΑΠΤΗ ΕΡΩΤΗΣΗ E-0904/98 υποβολή: Kenneth Coates (GUE/NGL) προς την Επιτροπή (26 Μαρτίου 1998)

Θέμα: Επίδομα σε καύσιμα

Υπάρχουν αποφάσεις της Επιτροπής βάσει των οποίων να απαιτούνται τροποποιήσεις στη συμφωνία περί χορηγήσεως επιδόματος σε καύσιμα στους συνταξιούχους ανθρακωρύχους και στις χήρες αυτών στο Ηνωμένο Βασίλειο; Υπήρξε μήπως σχετική αλληλογραφία ανάμεσα στην Επιτροπή και τις αρχές του ΗΒ για το εν λόγω ζήτημα;

Γνωρίζει μήπως η Επιτροπή ότι η βρετανική κυβέρνηση πρώτα εισήγαγε και στη συνέχεια απέσυρε κάποιους περιορισμούς στην προμήθεια καυσίμων υπό μορφήν επιδόματος στους συνταξιούχους ανθρακωρύχους και στις χήρες τους με τον ισχυρισμό ότι τούτο αποτελεί αποτέλεσμα οδηγιών της ΕΕ και θα συνεπάγεται ότ,ι εάν οι εν λόγω οδηγίες εφαρμοσθούν όπως προβλέπεται σήμερα, ενδέχεται να προκαλέσουν προβλήματα σε πρόσωπα που λαμβάνουν επίδομα σε καύσιμα;

Απάντηση του κ. Παπουτσή εξ ονόματος της Επιτροπής (13 Μαΐου 1998)

Οι επελθούσες μεταβολές στις συμφωνίες για τα παραχωρούμενα καύσιμα δεν είναι άμεσο αποτέλεσμα τυχόν απόφασης της Επιτροπής. Οι μεταβολές αυτές αποτελούν συνέπεια της μεταφοράς των υποχρεώσεων της επιχείρησης British Coal για παραχώρηση καυσίμου στο βρετανικό Υπουργείο Εμπορίου και Βιομηχανίας (DTI), το Μάρτιο του 1995. Το DTI, ως δημόσιος ανάδοχος, οφείλει να κατοχυρώσει ότι η διαδικασία για την αγορά παραχωρούμενων καυσίμων πληροί τις διατάξεις της οδηγίας 93/36/ΕΟΚ του Συμβουλίου της 14ης Ιουνίου 1993 περί συντονισμού των διαδικασιών για τη σύναψη συμβάσεων δημοσίων προμηθειών ((EE L 199 της 9.8.1993. )). Η ανωτέρω οδηγία και οι συμβάσεις δημοσίων προμηθειών διαπνέονται από την κοινοτική αρχή της απαγόρευσης λήψης διακριτικών μέτρων και άνισης μεταχείρισης.

Η Επιτροπή δεν έχει ενημερωθεί γραπτώς για την κατάσταση που έχει διαμορφωθεί τον τελευταίο καιρό. Η ολοκλήρωση της δημοπρασίας της βρετανικής κυβέρνησης για την προμήθεια και διανομή παραχωρούμενου απαιθαλωμένου καυσίμου υπόκειται σε λήψη επίσημης απόφασης εκ μέρους της Επιτροπής μόνο σε περίπτωση που θεωρηθεί ότι με τη δημοπρασία παραβιάζεται η κοινοτική νομοθεσία.
ΓΡΑΠΤΗ ΕΡΩΤΗΣΗ E-0923/98 υποβολή: Μιχαήλ Παπαγιαννάκης (GUE/NGL) προς την Επιτροπή (26 Μαρτίου 1998)

Θέμα: Συσκευασία τυριού φέτας

Το παραδοσιακό και ευρύτατης κατανάλωσης τυρί «φέτα» πρέπει, σύμφωνα με τον ελληνικό Κώδικα Τροφίμων και Ποτών, να συσκευάζεται και διακινείται αποκλειστικά σε ξύλινα βαρέλια ή μεταλλικά δοχεία. Ωστόσο πολλαπλασιάζονται οι περιπτώσεις όπου αντ' αυτών γίνεται διάθεση φέτας σε πλαστικά δοχεία, τόσο στην εσωτερική αγορά όσο και στις εξαγωγές σε άλλες χώρες, ιδιαίτερα δε σε χώρες μέλη της Ευρωπαϊκής Ένωσης. Πέρα από την παράβαση του Κώδικα, υπάρχει προφανώς και ζήτημα ουσιαστικής προστασίας των καταναλωτών και της δημόσιας υγείας. Προσθέτω δε ότι η παράνομη χρήση πλαστικών δοχείων δημιουργεί δυσμενείς συνθήκες εις βάρος των παραγωγών ξύλινων βαρελιών, που είναι παραδοσιακός κλάδος που είχε ενθαρρυνθεί και δημιουργήσει ελπίδες για το μέλλον του βασιζόμενος και στις διατάξεις του εν λόγω Κώδικα.

Θα μπορούσε η Επιτροπή να διερευνήσει το θέμα και να εξετάσει αν υπάρχει στη χρήση πλαστικών δοχείων για τη διάθεση της φέτας παράβαση και της κοινοτικής νομοθεσίας και της πολιτικής για την προστασία των καταναλωτών; Και αν ναι, θα μπορούσε η Επιτροπή να συμβάλει μέσω διαβημάτων στην ελληνική κυβέρνηση π.χ., ώστε να ισχύσουν πράγματι οι προαναφερθείσες διατάξεις του ελληνικού Κώδικα Τροφίμων και Ποτών;

Απάντηση του κ. Fischler εξ ονόματος της Επιτροπής (13 Μαΐου 1998)

Η ονομασία «φέτα» αποτέλεσε αντικείμενο κοινοτικής καταχώρισης ως προστατευόμενη ονομασία προέλευσης μέσω του κανονισμού (ΕΚ) αριθ. 1107/96 της Επιτροπής της 12ης Ιουνίου 1996 σχετικά με την καταχώριση των γεωγραφικών ενδείξεων και των ονομασιών προέλευσης βάσει της διαδικασίας που προβλέπεται στο άρθρο 17 του κανονισμού (ΕΟΚ) αριθ. 2081/92 του Συμβουλίου ((ΕΕ L 148 της 21.6.1996 )). Η εν λόγω καταχώριση καθιέρωσε, σε κοινοτική κλίμακα, την περιοριστική συγγραφή υποχρεώσεων σχετικά με το εν λόγω τυρί, όπως θεσπίστηκε μέσω του ελληνικού υπουργικού διατάγματος αριθ. 313025 της 11ης Ιανουαρίου 1994.

Δυνάμει του άρθρου 3, παράγραφος 6 του εν λόγω διατάγματος, για την εμπορία του τυριού «φέτα» απαιτείται η συσκευασία του εν λόγω τυριού είτε σε ξύλινα βαρέλια, είτε σε μεταλλικά δοχεία ή σε υλικά κατάλληλα να έρθουν σε επαφή με τρόφιμα.

Υπό τους όρους αυτούς, η Επιτροπή δεν μπορεί να προβάλλει αντιρρήσεις όσον αφορά την χρησιμοποίηση πλαστικών δοχείων στα οποία αναφερεται το Αξιότιμο Μέλος του Κοινοβουλίου, εάν τα εν λόγω δοχεία πληρούν τα κριτήρια που καθορίζονται από την οδηγία - πλαίσιο 97/48/ΕΚ της 29ης Ιουλίου 1997 ((ΕΕ L 222 της 12.8.1997 )) σχετικά με τα υλικά που προορίζονται να έρθουν σε επαφή με τρόφιμα και την οδηγία 96/11/ΕΚ της Επιτροπής, της 5ης Μαρτίου 1996, περί τροποποιήσεως της οδηγίας 90/128/ΕΟΚ σχετικά με τα πλαστικά υλικά και αντικείμενα που προορίζονται να έρθουν σε επαφή με τρόφιμα ((ΕΕ L 61 της 12.3.1996 )).
ΓΡΑΠΤΗ ΕΡΩΤΗΣΗ P-0938/98 υποβολή: Arthur Newens (PSE) προς την Επιτροπή (16 Μαρτίου 1998)

Θέμα: Επανέναρξη λειτουργίας των Προγραμμάτων Med-Campus και Med-Media

Η Επιτροπή έχει επανειλημμένα παράσχει διαβεβαιώσεις ότι τα Προγράμματα Med πρόκειται να τεθούν εκ νέου σε λειτουργία, σύμφωνα με την τελευταία ανακοίνωση της Επιτροπής που έλαβα «στις αρχές του 1998». Ορισμένοι οργανισμοί, όπως ο London Borough of Istington στην εκλογική μου περιφέρεια, έχουν υποβάλει σχέδια που εγκρίθηκαν το 1995, και έχουν επενδύσει σημαντικούς πόρους για τη συντήρηση των δικτύων υποστήριξης, ώστε να μπορέσουν να τεθούν εκ νέου σε λειτουργία με την επανέναρξη εφαρμογής των Προγραμμάτων. Μπορεί η Επιτροπή να μας δώσει κάποια σαφή ένδειξη για το πότε πρόκειται να γίνει αυτό;

Απάντηση του κ. Marin εξ ονόματος της Επιτροπής (8 Απριλίου 1998)

Στις 17 Ιουλίου 1997 ((ΕΚ 260.948/103 )), το Κοινοβούλιο εξέδωσε ψήφισμα με βάση την έκθεση που υπέβαλε ο κ. Fabra Vallθs στην Επιτροπή Ελέγχου του Προϋπολογισμού. Με το ψήφισμα αυτό, το Κοινοβούλιο ζητούσε από την Επιτροπή να υποβάλει, εντός έξι μηνών, έκθεση αναφορικά με τα μέτρα που έχει λάβει για την αποκατάσταση των διαφόρων ελλείψεων σχετικά με τη διαχείριση και την εφαρμογή των μεσογειακών προγραμμάτων αποκεντρωμένης συνεργασίας, όπως τονίζεται στην ειδική έκθεση (1/96) του Ελεγκτικού Συνεδρίου. Το εν λόγω ψήφισμα ζητούσε επίσης από την Επιτροπή να υποβάλει στο Κοινοβούλιο τα νέα μέτρα τα οποία σκόπευε να εφαρμόσει για την επανέναρξη των προγραμμάτων αυτών το 1998.

Η έκθεση αυτή, η οποία διαβιβάστηκε στο Κοινοβούλιο τον Ιανουάριο 1998, ανταποκρίνεται κατά την άποψη της Επιτροπής στις συστάσεις που διατυπώνονται στο ψήφισμα του Κοινοβουλίου, πράγμα το οποίο αναγνώρισε άλλωστε και το Κοινοβούλιο μέσω της Επιτροπής του για τον 'Ελεγχο του Προϋπολογισμού.

Η Επιτροπή είναι έτοιμη να προβεί, κατά τη διάρκεια του δευτέρου τριμήνου του τρέχοντος έτους, στην επανέναρξη των τριών μεσογειακών προγραμμάτων αποκεντρωμένης συνεργασίας. Η επανέναρξη αυτή, η οποία θα λάβει υπόψη τα νέα μέτρα που έχουν εγκριθεί, θα αφορά σε μια πρώτη φάση τα σχέδια εκείνα τα οποία έχουν ήδη επιλεγεί μετά την πρόσκληση προς υποβολή προτάσεων του 1995 για τα τρία αυτά προγράμματα.
ΓΡΑΠΤΗ ΕΡΩΤΗΣΗ E-0726/98 υποβολή: Iρigo Mιndez de Vigo (PPE) προς την Επιτροπή (18 Μαρτίου 1998)

Θέμα: Πρόσβαση των ισπανών τεχνολόγων μηχανικών σε θέσεις κοινοτικών δημοσίων λειτουργών της ομάδας A/LA

Δεδομένου ότι με τον τίτλο σπουδών του τεχνολόγου μηχανικού είναι δυνατόν να πραγματοποιήσει κανείς διδακτορικές σπουδές σε ορισμένα κράτη μέλη, θα μπορούσε να εξηγήσει η Επιτροπή γιατί υποστηρίζει ότι οι τεχνολόγοι μηχανικοί δεν μπορούν να έχουν πρόσβαση σε διδακτορικές σπουδές;

Αληθεύει ότι η Επιτροπή εξέφρασε στις ισπανικές αρχές το φόβο της μήπως η δυνατότητα πρόσβασης των ισπανών τεχνολόγων μηχανικών στην κατηγορία A/LA δημιουργήσει την ίδια δυνατότητα και σε πτυχιούχους πανεπιστημίου τριετούς φοίτησης άλλων κρατών μελών; Είναι αυτός ένας σοβαρός λόγος για να απορρίπτονται οι αιτήσεις υποψηφιότητας των ισπανών τεχνολόγων μηχανικών;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-0635/98, E-0636/98, E-0637/98, E-0638/98, E-0639/98, E-0640/98, E-0641/98, E-0642/98, E-0643/98, E-0644/98, E-0645/98, E-0669/98, E-0670/98, E-0671/98, E-0672/98, E-0673/98, E-0674/98, E-0675/98, E-0676/98, E-0677/98, E-0678/98, E-0679/98, E-0724/98, E-0725/98, E-0726/98, E-0727/98 και E-0728/98 (21 Απριλίου 1998)

Η Επιτροπή θεωρεί ότι τα βασικά στοιχεία των πληροφοριών που ζητεί το αξιότιμο μέλος του Κοινοβουλίου βρίσκονται στις απαντήσεις που δόθηκαν από την Επιτροπή στις γραπτές ερωτήσεις E-2749/97 της κ. Garcia Arias ((ΕΕ C 82 της 17.3.1998. )) και E-4186/97 της κ. Dόhrkop ((ΕΕ C 304 της 2.10.1998, σελ. 15. )). Συνεπώς, η Επιτροπή παρακαλεί το αξιότιμο μέλος να ανατρέξει στις εν λόγω απαντήσεις στις οποίες εκθέτει τη γενική στάση της όσον αφορά τα διπλώματα που δίνουν πρόσβαση στην κατηγορία A/LA της ευρωπαϊκής δημόσιας διοίκησης και, ειδικότερα, όσον αφορά τα διπλώματα των ισπανών τεχνολόγων μηχανικών.

Η ορθή μετάφραση του «diploma universitario» στα γερμανικά είναι «abgeschlossenes Hochschulstudium» και η έκφραση αυτή παρουσιάζεται στην προκήρυξη του διαγωνισμού COM/A/1047 (97/C 145 A/02) που δημοσιεύτηκε στην Επίσημη Εφημερίδα. Εξάλλου και σχετικά με την ερώτηση για τους διαγωνισμούς COM/A/720 και COM/A/721, η Επιτροπή καλεί το αξιότιμο μέλος να ανατρέξει στην απόφαση του Δικαστηρίου της 3ης Μαρτίου 1994 στην υπόθεση Τ-82/92 (Cortιs Jimιnez κατά Επιτροπής).

Η Επιτροπή εφιστά την προσοχή του αξιότιμου μέλους στο γεγονός ότι ο υποψήφιος του διαγωνισμού COM/A/104 υπέβαλε προσφυγή η οποία πρωτοκολλήθηκε στη γραμματεία του Πρωτοδικείου την 1η Δεκεμβρίου 1997, με αριθμό υπόθεσης Τ-299/97. Κατά συνέπεια, η Επιτροπή δεν δύναται να απαντήσει δεδομένου ότι στο παρόν στάδιο διεξάγεται δικαστική διαδικασία.
ΓΡΑΠΤΗ ΕΡΩΤΗΣΗ E-0727/98 υποβολή: Iρigo Mιndez de Vigo (PPE) προς την Επιτροπή (18 Μαρτίου 1998)

Θέμα: Πρόσβαση των ισπανών τεχνολόγων μηχανικών σε θέσεις κοινοτικών δημοσίων λειτουργών της ομάδας A/LA

Για ποιό λόγο γίνονται δεκτές οι αιτήσεις υποψηφιότητας των κατόχων των βρετανικών πτυχίων «Bachelor of Arts, Bachelor of Sience και Bachelor of Engineering», τα οποία είναι όλα τίτλοι τριετών σπουδών, και δεν γίνονται δεκτές οι αιτήσεις υποψηφιότητας των κατόχων του ισπανικού πτυχίου του τεχνολόγου μηχανικού;

Θεωρεί η Επιτροπή ότι οι βρετανικοί τίτλοι σπουδών «Bachelor of Arts, Bachelor of Sience και Bachelor of Engineering» αντιστοιχούν σε ανώτερες σπουδές έναντι του ισπανικού τίτλου τεχνολόγου μηχανικού; Για ποιό λόγο;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-0635/98, E-0636/98, E-0637/98, E-0638/98, E-0639/98, E-0640/98, E-0641/98, E-0642/98, E-0643/98, E-0644/98, E-0645/98, E-0669/98, E-0670/98, E-0671/98, E-0672/98, E-0673/98, E-0674/98, E-0675/98, E-0676/98, E-0677/98, E-0678/98, E-0679/98, E-0724/98, E-0725/98, E-0726/98, E-0727/98 και E-0728/98 (21 Απριλίου 1998)

Η Επιτροπή θεωρεί ότι τα βασικά στοιχεία των πληροφοριών που ζητεί το αξιότιμο μέλος του Κοινοβουλίου βρίσκονται στις απαντήσεις που δόθηκαν από την Επιτροπή στις γραπτές ερωτήσεις E-2749/97 της κ. Garcia Arias ((ΕΕ C 82 της 17.3.1998. )) και E-4186/97 της κ. Dόhrkop ((ΕΕ C 304 της 2.10.1998, σελ. 15. )). Συνεπώς, η Επιτροπή παρακαλεί το αξιότιμο μέλος να ανατρέξει στις εν λόγω απαντήσεις στις οποίες εκθέτει τη γενική στάση της όσον αφορά τα διπλώματα που δίνουν πρόσβαση στην κατηγορία A/LA της ευρωπαϊκής δημόσιας διοίκησης και, ειδικότερα, όσον αφορά τα διπλώματα των ισπανών τεχνολόγων μηχανικών.

Η ορθή μετάφραση του «diploma universitario» στα γερμανικά είναι «abgeschlossenes Hochschulstudium» και η έκφραση αυτή παρουσιάζεται στην προκήρυξη του διαγωνισμού COM/A/1047 (97/C 145 A/02) που δημοσιεύτηκε στην Επίσημη Εφημερίδα. Εξάλλου και σχετικά με την ερώτηση για τους διαγωνισμούς COM/A/720 και COM/A/721, η Επιτροπή καλεί το αξιότιμο μέλος να ανατρέξει στην απόφαση του Δικαστηρίου της 3ης Μαρτίου 1994 στην υπόθεση Τ-82/92 (Cortιs Jimιnez κατά Επιτροπής).

Η Επιτροπή εφιστά την προσοχή του αξιότιμου μέλους στο γεγονός ότι ο υποψήφιος του διαγωνισμού COM/A/104 υπέβαλε προσφυγή η οποία πρωτοκολλήθηκε στη γραμματεία του Πρωτοδικείου την 1η Δεκεμβρίου 1997, με αριθμό υπόθεσης Τ-299/97. Κατά συνέπεια, η Επιτροπή δεν δύναται να απαντήσει δεδομένου ότι στο παρόν στάδιο διεξάγεται δικαστική διαδικασία.
ΓΡΑΠΤΗ ΕΡΩΤΗΣΗ E-0724/98 υποβολή: Iρigo Mιndez de Vigo (PPE) προς την Επιτροπή (18 Μαρτίου 1998)

Θέμα: Πρόσβαση των ισπανών τεχνολόγων μηχανικών σε θέσεις κοινοτικών δημοσίων λειτουργών της ομάδας A/LA

Αληθεύει ότι η Επιτροπή κάνει ή έχει κάνει δεκτές τις αιτήσεις υποψηφιότητας κατόχων του Fachhochschuldiplom σε γενικούς διαγωνισμούς για την πλήρωση θέσεων A/LA στα κοινοτικά θεσμικά όργανα;

Θεωρεί η Επιτροπή ότι ο τίτλος σπουδών Fachhochschuldiplom είναι ο ανώτερος τίτλος στη Γερμανία, ή μήπως πιστεύει ότι ο ανώτερος τίτλος σπουδών στη χώρα αυτή είναι το Ηochschuldiplom;

Πιστεύει η Επιτροπή ότι ο τίτλος σπουδών Fachhochschuldiplom αποτελεί ανώτερο προσόν έναντι του τίτλου του «τεχνολόγου μηχανικού»; Γιατί;

Για ποιό λόγο υποστηρίζει η Επιτροπή ότι το δίπλωμα των ισπανών τεχνολόγων μηχανικών είναι παρόμοιο με το δίπλωμα που αποκτάται σε μία Fachhochschule, όταν το τελευταίο γίνεται δεκτό στους περισσότερους γενικούς διαγωνισμούς για την κατηγορία A/LA;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-0635/98, E-0636/98, E-0637/98, E-0638/98, E-0639/98, E-0640/98, E-0641/98, E-0642/98, E-0643/98, E-0644/98, E-0645/98, E-0669/98, E-0670/98, E-0671/98, E-0672/98, E-0673/98, E-0674/98, E-0675/98, E-0676/98, E-0677/98, E-0678/98, E-0679/98, E-0724/98, E-0725/98, E-0726/98, E-0727/98 και E-0728/98 (21 Απριλίου 1998)

Η Επιτροπή θεωρεί ότι τα βασικά στοιχεία των πληροφοριών που ζητεί το αξιότιμο μέλος του Κοινοβουλίου βρίσκονται στις απαντήσεις που δόθηκαν από την Επιτροπή στις γραπτές ερωτήσεις E-2749/97 της κ. Garcia Arias ((ΕΕ C 82 της 17.3.1998. )) και E-4186/97 της κ. Dόhrkop ((ΕΕ C 304 της 2.10.1998, σελ. 15. )). Συνεπώς, η Επιτροπή παρακαλεί το αξιότιμο μέλος να ανατρέξει στις εν λόγω απαντήσεις στις οποίες εκθέτει τη γενική στάση της όσον αφορά τα διπλώματα που δίνουν πρόσβαση στην κατηγορία A/LA της ευρωπαϊκής δημόσιας διοίκησης και, ειδικότερα, όσον αφορά τα διπλώματα των ισπανών τεχνολόγων μηχανικών.

Η ορθή μετάφραση του «diploma universitario» στα γερμανικά είναι «abgeschlossenes Hochschulstudium» και η έκφραση αυτή παρουσιάζεται στην προκήρυξη του διαγωνισμού COM/A/1047 (97/C 145 A/02) που δημοσιεύτηκε στην Επίσημη Εφημερίδα. Εξάλλου και σχετικά με την ερώτηση για τους διαγωνισμούς COM/A/720 και COM/A/721, η Επιτροπή καλεί το αξιότιμο μέλος να ανατρέξει στην απόφαση του Δικαστηρίου της 3ης Μαρτίου 1994 στην υπόθεση Τ-82/92 (Cortιs Jimιnez κατά Επιτροπής).

Η Επιτροπή εφιστά την προσοχή του αξιότιμου μέλους στο γεγονός ότι ο υποψήφιος του διαγωνισμού COM/A/104 υπέβαλε προσφυγή η οποία πρωτοκολλήθηκε στη γραμματεία του Πρωτοδικείου την 1η Δεκεμβρίου 1997, με αριθμό υπόθεσης Τ-299/97. Κατά συνέπεια, η Επιτροπή δεν δύναται να απαντήσει δεδομένου ότι στο παρόν στάδιο διεξάγεται δικαστική διαδικασία.
ΓΡΑΠΤΗ ΕΡΩΤΗΣΗ E-1043/98 υποβολή: Undine-Uta Bloch von Blottnitz (V) προς την Επιτροπή (6 Απριλίου 1998)

Θέμα: Οικοδομικά έργα στην προστατευόμενη φυσική περιοχή Kabak Koyou (Τουρκία)

Στις 8 Αυγούστου 1997 η τουρκική ζώνη Gemile Koyou κηρύχθηκε προστατευόμενη φυσική περιοχή. Η περιοχή αυτή με τη μοναδική φύση είναι ένα από τους σημαντικότερους τόπους στους οποίους αποσύρονται και γεννούν τα αυγά τους οι χελώνες Καρέττα. Παρά τις πολυάριθμες προστατευτικές διατάξεις που συνεπάγεται σύμφωνα με το τουρκικό δίκαιο η κατάταξη αυτής της περιοχής ανεγείρεται εκεί ξενοδοχειακό συγκρότημα. Η ανέγερση αυτού του συγκροτήματος και οι ανάλογες επιπτώσεις στην υποδομή θα καταστρέψουν οριστικά την περιοχή και θα θέσουν σε κίνδυνο των πληθυσμό της χελώνας Καρέττα ως προς το μέγεθός του.

1. Διαθέτει η Επιτροπή πληροφορίες σχετικά με το ανωτέρω σχέδιο έργου και εάν ναι ποιές;

2. Διαβλέπει η Επιτροπή στο πλαίσιο των διεθνών συμβάσεων για την προστασία των ειδών, δυνατότητα να ασκήσει επιρροή στην Τουρκία, προκειμένου να σταματήσουν τα εν λόγω έργα στην περιοχή;

3. Διαβλέπει η Επιτροπή άλλες δυνατότητες για τη διαφύλαξη μιας από τις τελευταίες περιοχές όπου αποσύρονται οι χελώνες Καρέττα, ένα είδος που απειλείται σοβαρά από αφανισμό;

Απάντηση του κ. Van den Broek εξ ονόματος της Επιτροπής (8 Μαΐου 1998)

Η Επιτροπή ενημερώνει το Αξιότιμο Μέλος του Κοινοβουλίου ότι η τοποθεσία Gemile Koyu είναι επίσημα καταχωρημένη στην Τουρκία ως προστατευόμενη περιοχή. Στο παρόν στάδιο, δεν έχει εκδοθεί καμία άδεια κατασκευής ξενοδοχείου. Οι τουρκικές αρχές πραγματοποιούν σήμερα εμπεριστατωμένο έλεγχο της τοποθεσίας, ώστε να καθοριστεί το απαιτούμενο επίπεδο προστασίας ανάλογα με τις ιδιαιτερότητές της. Με βάση τον έλεγχο αυτό, θα ληφθεί απόφαση για την ενδεχόμενη κατασκευή ξενοδοχείου.

Το συμβατικό, εξάλλου, πλαίσιο των σχέσεων μεταξύ της Κοινότητας και της Τουρκίας δεν επιτρέπει υπό τις παρούσες συνθήκες στην Κοινότητα να παρέμβει στην προκειμένη περίπτωση.
ΓΡΑΠΤΗ ΕΡΩΤΗΣΗ E-1307/98 υποβολή: Amedeo Amadeo (NI) και Salvatore Tatarella (NI) προς την Επιτροπή (29 Απριλίου 1998)

Θέμα: Πορείες κατά της απαγόρευσης των ναρκωτικών

Λαμβάνοντας υπόψη την τελική έκθεση Stewart Clark του Ευρωπαϊκού Κοινοβουλίου για την καταπολέμηση των ναρκωτικών, την ίδρυση στη Χάγη της Μονάδας Ναρκωτικών της Ευρωπόλ (UDE) και τη δημιουργία του Κέντρου Παρακολούθησης Ναρκωτικών και Τοξικομανίας που δείχνουν αναμφιβόλως τη δέσμευση της Ένωσης για την επίλυση και την καταπολέμηση του φαινομένου των ναρκωτικών, καλείται η Επιτροπή, υπό το πρίσμα του τι συνέβη στο Λονδίνο κατά τη διάρκεια της διαδήλωσης που διοργανώθηκε από τους αντιτιθέμενους στην απαγόρευση των ναρκωτικών, να παρέμβει ενώπιον των κρατών μελών για την εξασφάλιση της σωστής ενημέρωσης του πολίτη ο οποίος θεωρεί μεταξύ άλλων ότι οι γραφικές και φαινομενικά ακίνδυνες διαδηλώσεις ενώσεων κατά της απαγόρευσης ναρκωτικών για παράδειγμα, οι οποίες πίσω από τη φωτεινή πλευρά κρύβουν στην πραγματικότητα την απειλή της προπαγάνδας της κατανάλωσης, μπορούν να επιτραπούν μόνον εάν είναι σύμφωνες με αρχές που υποστηρίζονται από την Ένωση.

Επιπλέον καλείται η επιτροπή να παρέμβει ενώπιον των βρετανικών αρχών για την εγγύηση της εφαρμογής των υφιστάμενων κανόνων για την απαγόρευση της διάθεσης και της κατανάλωσης ναρκωτικών καθώς και την έκδοση των κατάλληλων μέτρων για τη μείωση της ζήτησης ναρκωτικών για λόγους υγείας, εκπαίδευσης και αποκατάστασης των νέων.

Απάντηση της κας Gradin εξ ονόματος της Επιτροπής (16 Ιουνίου 1998)

Η ανάγκη παροχής αξιόπιστων και συγκρίσιμων πληροφοριών στον πολίτη για τη κατάσταση που επικρατεί στην Ευρώπη όσον αφορά τα ναρκωτικά έχει αναγνωριστεί με τη δημιουργία του Ευρωπαϊκού Κέντρου Παρακολούθησης Ναρκωτικών και Τοξικομανίας στη Λισσαβόνα.

Ο ρόλος της Επιτροπής είναι να λαμβάνει οποιαδήποτε χρήσιμη πρωτοβουλία ώστε να ενθαρρύνει τη συνεργασία μεταξύ των κρατών μελών, να υποστηρίζει τη δράση τους και να προωθεί το συντονισμό των πολιτικών και των προγραμμάτων των κρατών μελών στον τομέα της πρόληψης. Σε αυτό το πλαίσιο, το κοινοτικό πρόγραμμα δράσης για την πρόληψη της τοξικομανίας, κατά την περίοδο 1996-2000, εφαρμόζεται από την Επιτροπή σε στενή συνεργασία με τα κράτη μέλη.

Η Επιτροπή επισημαίνει ότι η χορήγηση αδείας για διοργάνωση κάποιας διαδήλωσης αποτελεί αρμοδιότητα των κρατών μελών.